kardosdrur/scandi-wiki huggingface dataset:
Stouby Mølle

Stouby Mølle (ses også med stavemåden Stovby Mølle) er en stubmølle på Falster, som er opført i 1790 og formentlig flyttet til Stouby fra en anden placering nær Nykøbing Falster. 

Teknisk set er den enestående, idet den som de hollandske vindmøller har et stjernehjul, der driver to kværne. 

Møllen der er firkantet og placeret på et kampestensfundament er beklædt med fyrrebrædder. 

Hatten er bådformet. 

Møllen var i drift indtil 1931 og blev vedligeholdt for private midler indtil 1984, hvor den blev overtaget af Sydfalster Kommune, som efter en restaurering lod den genindvie 12. juni 1987.

Opbygning
Stubben, saddelen  og bundkrydset er af egetømmer.  De fire bjælker under saddelen har ikke nogen funktion, men kan være anbragt i forbindelse med en flytning af møllen. 

I den bageste ende af møllen er der en tilbygning, som er udført senere end selve møllen. Møllens tag bæres af fire spær.

Se også 
 Vindmøller på Lolland-Falster

Referencer

Eksterne henvisninger 
Stouby Mølles hjemmeside

Stubmøller i Danmark
Fredede bygninger, konstruktioner og anlæg i Guldborgsund Kommune
Fredede industribygninger og tekniske anlæg i Danmark
Automationsteknolog

Automationsteknolog er en to-årig SU-berettiget Erhvervsakademiuddannelse, som kan læses på KEA - Københavns Erhvervsakademi, EAAA - Erhvervsakademi Aarhus, EA Dania - Randers og UCN - Aalborg.

Uddannelsen er det nærmeste man i Danmark kommer på en decideret PLC-programmøruddannelse, men der lægges også stor vægt på projektledelse og regulering. Under uddannelsen vil man opbygge en forståelse for maskindirektivet, EN/ISO-standarder og hele CE-mærkningsprocessen.

Uddannelsen er stiftet i 2011, og er skabt på baggrund af arbejdsmarkedets mangel på PLC- og reguleringsspecialister.

Der er stor mulighed for indflydelse på egen uddannelse da en stor del af uddannelsen er valgfag, heraf kan nævnes: robotteknologi, objektorienteret programmering, programmerings-standarder, HMI/SCADA osv.

Adgangskrav 

 studentereksamen(stx)
 Højere handelseksamen (hhx)
 Højere teknisk eksamen (htx)
 Højere forberedelseseksamen (hf)
 EUX - alle med fysik C og matematik C
 Elektriker med specialerne: bygningsautomatik, installationsteknik, kommunikationsteknik samt styrings- og reguleringsteknik
 Automatik- og procesuddannelsen (med specialer)
 Elektronik- og svagstrømsuddannelsen, procesoperatør (trin 2)
 Data- og kommunikationsuddannelsen (med specialer)
 Anden relevant erhvervsuddannelse med fysik C og matematik C
 Adgangseksamen til ingeniøruddannelserne

Link 
 Der kan læses mere om uddannelsen her

Skolerne 
   
 København: http://www.kea.dk/da/uddannelser/erhvervsakademiuddannelser/automationsteknolog/
 Odense og Fredericia: http://www.eal.dk/eal/site.aspx?p=4452
 Aalborg: 
 Randers: http://www.eadania.dk/uddannelser/tekniske+uddannelser/automationsteknolog 

Korte videregående uddannelser i Danmark
Automatik
Rullesko

Rullesko er det danske navn for de amerikanske sko af mærket Heelys (markedsført af firmaet Heelys, Inc). Skoene har et eller flere hjul, som nemt kan til og fra kobles i hver sko sål (rullesko kan sammenlignes med inline rulleskøjter). Med hjulene i skoene, kan man gå og rulle som på rulleskøjter, ved at balancere på hælene. Med hjulet frakoblet, kan man gå almindeligt i skoene (der medfølger et lille dæksel, som kan placeres i hulrummet hvor hjulet kan sidde. Man kan bremse ved at læne hælen helt tilbage eller ved at begynde at gå, så sålerne har kontakt med vejen. "Heeling" er en form for skating, hvor man kører på rullesko. Enkelte steder er det forbudt at køre på rullesko, på linje med forbud for rulleskøjter. Heelys rullesko blev opfundet og patenteret af den amerikanske psykolog og iværksætter Roger Adams i år 2000. Heelys blev første gang introduceret på det danske marked i år 2000 af Martin Schaldemose, og blev markedsført som Heelys rullesko.

Referencer 

Fodtøjsmærker
Sko
Saturn IB

Saturn IB (udtales "Saturn et b") er en amerikansk løfteraket, der fra 1966 til 1975 blev benyttet af NASA. Det var en opgraderet version af Saturn I, hvor det andet trin S-IV med seks svage RL10-motorer blev udskiftet til S-IVB med én enkelt, kraftig Rocketdyne J-2-raketmotor, som var i stand til at opsende et delvist optanket Apollo kommando/servicemodul, eller et fuldt optanket Apollo månelandingsmodul i lavt jordkredsløb LEO (: Low Earth Orbit) med det formål at teste disse moduler før en Saturn V, som skulle benyttes til månemissionerne var klar. 

S-IVB var også tredjetrinnet på Saturn V, og ved at benytte S-IVB som det øvre trin på Saturn IB-raketten, kunne NASA afprøve S-IVB i rummet. Den eneste større forskel på de to raketters brug af S-IVB, var at Saturn V indledningsvis kun brugte en del af brændstoffet i trinnet, for dernæst at genstarte trinnet med det formål at sende Apollo kommando/servicemodulet og månelandingsmodulet i et fælles kredsløb omkring Jorden og Månen. 

Saturn IB opsendte to ubemandede suborbitale testflyvninger af kommandomodulet, en ubemandet testflyvning af månelandingsmodulet i jordkredsløb, og den første bemandede flyvning af kommando/servicemodulet i jordkredsløb (oprindeligt planlagt som Apollo 1, men senere fløjet som Apollo 7). Den opsendte også en kredsløbsmission uden nyttelast, således S-IVB-trinnet kunne være fuld tanket, og dermed have flydende hydrogen til overs, således man kunne undersøge hvordan flydende hydrogen opførte sig i vægtløshed, et nødvendigt eksperiment når trinnet senere skulle genstartes ved månemissionerne. 

I 1973, året efter at Apollo-programmet afsluttedes, blev tre Saturn IB benyttet til at transportere besætninger til rumstationen Skylab, og i 1975 opsendtes den sidste Saturn IB til den fælles sovjetisk-amerikanske rummission Apollo-Sojuz-testprogrammet. 
En ekstra Saturn IB med et fempersoners Apollo-kommandomodul blev bygget til en evt. redningsmission til Skylab, men en sådan mission blev aldrig fløjet.

Specifikationer 
Dataene stammer fra Apollo 7

Opsendelser 

AS-201 – suborbital flyvning (26. feb. 1966) 
AS-203 – genstart af S-IVB (5. juli 1966)
AS-202 – suborbital flyvning (25. aug. 1966)
Apollo 5 – ubemandet månelander i lavt jordkredsløb (22. jan. 1968)
Apollo 7 – bemandet kommando-/servicemodul i lavt jordkredsløb (11. okt. 1968)
Skylab 2 – 1. besætning (25. maj 1973) 
Skylab 3 – 2. besætning (28. juli 1973) 
Skylab 4 – 3. besætning (16. nov. 1973) 
Apollo-Sojuz-testprogrammet (15. juli 1975)

Kildehenvisninger 

Raketter
Apollo-programmet
Botswana ved sommer-OL 2004

Botswana deltog ved Sommer-OL 2004 i Athen som blev arrangeret i perioden 13. august til 29. august 2008. Landet vandt ingen medaljer.

Medaljer 

Lande ved sommer-OL 2004
2004
Libyan Airlines

Libyan Airlines er det nationale flyselskab i Libyen. Selskabet har hub og hovedkontor på Tripoli International Airport, 34 km fra landets hovedstad Tripoli. Selskabet blev etableret i 1964.
 
Libyan opererede i september 2013 ruteflyvninger til omkring 20 destinationer. Flyflåden bestod af 20 fly med en gennemsnitsalder på 3.8 år. Her af var der blandt andet otte eksemplarer af Airbus A320, samt to eksemplarer af ATR 42-500.

Eksterne henvisninger 

 Libyan Airlines officielle hjemmeside

Referencer 

Flyselskaber fra Libyen
Etableret i 1964
Statsejede virksomheder
Tripoli
Silkeborgskovene

Silkeborgskovene er Danmarks største skovområde og en fællesbetegnelse for de mange forskellige sammenvoksede skovarealer, der omgiver Silkeborg og Silkeborgsøerne i Midtjylland. 

Silkeborgskovene udgør med sine 224 km² store plantager den største sammenhængende skov på dansk grund, indeholdende det tidligere selvstændige 85 km² store skovkompleks omkring Hjøllund, Salten Å og Salten Langsø.

En anden større del af skovene på 14,45 km², hører under Natura 2000, som område 57 og er desuden fredede i henhold til EU's habitatdirektiver som habitatområde H181.

Skovene
Der er ikke nogen egentlig afgrænsning, men de primære skove er de store statsskove Nordskov, Vesterskov, Østerskov og Sønderskov. Normalt medregnes dog også Kobskov, Lysbro Skov, Linå Vesterskov, Ry Nørreskov, Gjessø Skov og Rustrup skov. 

Området er, med små vådområde-afbrydelser (indeholdende mindre skovbevoksning), sammenhængende med de store skovområder sydvest for Ry og Them: Ry Sønderskov, Gludsted Plantage, St. Hjøllund Plantage, Skærbæk, Velling Skov, Løndal Skov og Addit Skov.

Se også 
Danmarks største skove

Referencer

Kilder 
 57 Silkeborgskovene , Naturstyrelsen
 Silkeborgskovene , Habitatarter.dk

Eksterne henvisninger 

Lokaliteter i Silkeborg Kommune
Lokaliteter i Skanderborg Kommune
Skove i Danmark
Fredede arealer i Danmark
Natura 2000-planer
Statsskove i Danmark
Emma Rigby

Emma Rigby (født 26. september 1989) er en engelsk skuespiller og model. Hun blev født på St. Helens Merseyside. Emma Rigby er bedst kendt for sin rolle som Hannah Ashworth i serien Hollyoaks.

Eksterne henvisninger 

 

Skuespillere fra Storbritannien
Jørgen Grønnegård Christensen

Jørgen Grønnegård Christensen (født 12. maj 1944 i Allested) er professor emeritus ved Institut for Statskundskab på Aarhus Universitet.

Ansatte ved Aarhus Universitet
Politologer fra Danmark
Faglitterære forfattere fra Danmark
Personer fra Fyn
Personer i Kraks Blå Bog
Danskere i 1900-tallet
Danskere i 2000-tallet
Dværgspidsmus

Dværgspidsmus (Sorex minutus) er en insektæder, der tilhører Spidsmusefamilien. Den vejer mellem 2 og 6 gram og måler 4-7 cm fra snude til halerod (dertil halen, der er 4-6 cm). Dyrets ryg er brun, bugen grå og siderne er lysere brune. Dyret lever bl.a. af tusindben, insektlarver, biller, edderkopper og andre små leddyr. I modsætning til den almindelige spidsmus spiser den næsten aldrig regnorme og snegle.

Spidsmusen er vidt udbredt i hele Europa fra Bajkalsøen i øst til den Pyrenæiske halvø i vest. Den mangler dog i den sydlige del af den Pyrenæiske halvø og på en del Middelhavsøer. Den er udbredt i hele Danmark, borset fra Læsø, Anholt og Ærø samt nogle mindre øer. I Danmark er arten totalfredet og ikke underlagt jagttid.

Den findes i flere forskellige omgivelser; det vigtigste krav til spidsmus er en tæt bundvegetation, der giver dyret skygge og fugtige omgivelser. Dyret lever i den tætte vegetation og ofte også i forladte gangsystemer, gravet af andre småpattedyr. Gangene strækker sig sjældent særlig langt under jorden. Den fanger ikke sin føde under jorden, men derimod på jordoverfladen; den er en udmærket springer og klatrer.

Dværgspidsmusene lever i adskilte territorier, der kun brydes i parringstiden. Hunnen er drægtig i ca. 3½ uge og føder 2-5 unger, der vokser op hos moderen.

Se også 
 Almindelig spidsmus
 Vandspidsmus

Referencer 

Skandinaviens fauna
Spidsmus
Danmarks pattedyr
Handley Page Victor

Handley Page Victor (: "sejrherre") var et jetdrevet bombefly, som under den kolde krig kunne fremføre britiske kernevåben.

Victor havde en besætning på fem personer bestående af to piloter, en navigatør, en bombekaster samt en AEO (Air Electronics Operator), ansvarlig for elektronisk krigsførelse med chaff og flares. AEO var også radiotelegrafist. Kun piloterne havde katapultsæder, meningen var at piloterne i en nødsituation skulle holde flyet på ret køl, mens resten af besætningen sprang ud i faldskærm - og så forlade flyet i sidste øjeblik.

Historie 
Flyets udvikling begyndte i 1947 under ledelse af Reginald Stafford, og de første fly ankom til eskadrillerne i 1957. Det britiske luftfartsministerium ønskede et bombefly med en tophastighed på 930 km/t, en operativ højde på op til 15.000 m, en rækkevidde på 5500 km og mulighed for at bære en bombelast på 4500 kg.

Trioen af bombefly kaldet "V-force"; Avro Vulcan, Vickers Valiant og Handley Page Victor supplerede hinanden, så alle tre blev indkøbt. I alt blev der fremstillet 86 Victor-fly.

Malaysia blev dannet i 1963 ved en sammenslutning af diverse britiske kolonier. Indonesien ønskede at overtage områderne på øen Borneo, så det kom til krigshandlinger, der varede til 1965. I 1964 sendte RAF fire Victorfly lastet med konventionelle bomber til Singapore for at dæmpe gemytterne.

Efter indførelsen af atomubåde med Polaris-missiler, blev der mindre brug for bombefly. Nogle Victor-fly blev udrustet til rekognosceringsfly med kraftige radarer og kameraudstyr, andre blev ombygget til tankfly.
Under Falklandskrigen i 1982 blev 20 Victor-fly udstationeret på Ascension, primært til at tanke fly på vej til og fra Falklandsøerne, bl.a. Operation Black Buck, men også som langtrækkende rekognosceringsfly over South Georgia. Victor-flyene fløj over 600 missioner. Sidste krig Victor-fly deltog i var Operation Granby, briternes bidrag til Operation Desert Shield (1990) og Operation Desert Storm (1991). 15 Victor-fly fløj 229 missioner, hvor de støttede britiske Tornadoer og US Navys fly.

Oversat fra svensk Wikipedia.

Bombefly
Royal Air Force
Falklandskrigen
Tankfly
Militærfly fra Storbritannien
4-motors jetfly
Jels Mølle

Jels Mølle er en helmuret tårnmølle af typen hollandsk vindmølle, opført i 1859 i Jels. Møllen var i drift til 1952. Den er cirkulær af formgivning og har galleri, hvorfra den krøjes manuelt. Den har tidligere været forsynet med vindrose. vingerne har et vingefang på ca. 21 meter og er forsynet med hækværk til sejl, men kører på vindbrædderne.

Litteratur

Noter 

Tårnmøller i Danmark
Bygninger, konstruktioner og anlæg i Vejen Kommune
Rasmus Jönsson

Rasmus Jönsson (født 27. januar 1990 i Viken) er en svensk fodboldspiller, der spiller for Helsingborgs IF.

Før OB spillede han bl.a. i AaB samt VfL Wolfsburg, hvorfra han i en periode var udlejet til FSV Frankfurt. og til AaB i superligasæsonen 2013-14. Efter sit lejeophold i AaB fik han en 2-årig kontrakt med klubben.

Karriere

Helsingborgs IF

VfL Wolfsburg 
Den 11. september 2011 fik Rasmus Jönsson sin debut i Bundesligaen for VfL Wolfsburg, da han startede inde og assisterede Mario Mandžukićs andet mål i en kamp mod Schalke 04, hvor han samtidig spillede 90 minutter, før han blev skiftet ud.

FSV Frankfurt 
Det blev offentliggjort den 29. januar 2013, at Jönsson FSV Frankfurt havde skrevet under på en lejeaftale med FSV Frankfurt gældende for resten af sæsonen.

AaB 
Den 9. august 2013 skiftede Jönsson til AaB på en lejeaftale for 2013-14-sæsonen. Fire dage senere fik han sin debut i Superligaen, da han blev skiftet ind i det 70. minut i stedet for Anders K. Jacobsen i 1-3-sejren ude over SønderjyskE. En uge senere, den 20. august, lavede han første mål i Superligaen, da han scorede til 2-2 i 3-2-nederlaget ude til Randers FC.

Han spillede i løbet af sin løbet af sin lejeaftale 19 kampe, scorede seks mål og lavede assister, og den 21. juli 2014 skiftede Jönsson til AaB på en permanent toårig aftale. Den 30. maj blev det så offentliggjort, at han stoppede i klubben ved sæsonen og kontraktens afslutning.

Odense Boldklub 
Samme dag, som det blev offentliggjort, at Jönsson stoppede i AaB, blev det offentliggjort, at han blev genforenet med sin gamle træner Kent Nielsen fra AaB-tiden, hvor han skrev under på en toårig aftale. 

Den 18. maj 2018 blev det offentliggjort, at Jönsson stoppede i Odense Boldklub, da hans kontrakt udløb pr. 30. juni 2018.

Helsingborgs IF 
Jönsson skrev den 13. juli 2018 under på en kontrakt gældende frem resten af 2018 med Helsingborgs IF, som han også spillede for fra 2002 til 2011.

Titler 
 Helsingborgs IF
 Svenska Cupen: 2010

 AaB'''
 Superligaen: 2013/14
 DBU Pokalen: 2014

Referencer

Eksterne henvisninger 

Fodboldspillere fra Sverige
Fodboldspillere fra AaB
Fodboldspillere fra VfL Wolfsburg
Fodboldspillere fra Helsingborgs IF
Fodboldspillere fra FSV Frankfurt
Fodboldspillere fra Odense Boldklub
Vickers Valiant

Vickers Valiant (: "tapper") var et jetdrevet bombefly, som under den kolde krig kunne fremføre britiske kernevåben.

Valiant havde en besætning på fem personer bestående af to piloter, en navigatør (Navigator Plotter), en bombekaster (Navigator Radar) samt en AEO (Air Electronics Operator), ansvarlig for elektronisk krigsførelse. AEO var også radiotelegrafist. Kun piloterne havde katapultsæder, meningen var at piloterne i en nødsituation skulle holde flyet på ret køl, mens resten af besætningen sprang ud i faldskærm - og så forlade flyet i sidste øjeblik.

Historie 
Flyets udvikling begyndte i 1947 under ledelse af George Edwards, og de første fly ankom til eskadrillerne i 1955. Det britiske luftfartsministerium ønskede et bombefly med en tophastighed på 930 km/t, en operativ højde på op til 15.000 m, en rækkevidde på 5500 km og mulighed for at bære en bombelast på 4500 kg.

Trioen af bombefly kaldet "V-force"; Avro Vulcan, Handley Page Victor og Vickers Valiant supplerede hinanden, så alle tre blev indkøbt. I alt blev der fremstillet 107 Valiant-fly.

Under Operation Musketeer i 1956 blev fire eskadriller Valiant B.1-fly udstationeret på Luqa på Malta. Valiant-flyene nedkastede 856 ton bomber, primært mod de egyptiske flybaser, men senere mod andre mål. Det egyptiske luftvåbens MiG-15-jagerfly og Iljusjin Il-28 Beagle-bombefly blev ødelagt på jorden. RAF's Canberra fra Nicosia på Cypern, Royal Navys hangarskibsfly og franske fly deltog også i bombningerne, så det var ikke kun Valiants fortjeneste.

Den 11. oktober 1956 kastede et Valiant-fly den første britiske atombombe (Blue Danube) over Maralinga-området i det sydlige Australien. Den 15. maj 1957 kastede et Valiant-fly den første britiske brintbombe (Short Granite) nær Christmas Island i Stillehavet.

Som den mindst avancerede af V-bombeflyene blev nogle af Valiant-flyene fra 1958 anvendt som tankfly og rekognosceringsfly.

I 1960 blev CIA-piloten Gary Powers skudt ned over Sovjetunionen i sit højtflyvende U-2-spionfly. Det betød at RAF Bomber Commands V-bombefly skulle træne i at angribe Sovjetunionen i lav højde. Det kunne Vickers Valiant ikke holde til på grund af metaltræthed. Flyene fik flyveforbud og blev udfaset i januar 1965.

Oversat fra tysk Wikipedia.

Bombefly
Royal Air Force
Den kolde krig
Tankfly
Militærfly fra Storbritannien
4-motors jetfly
Louis Ernst

Louis Ernst er navnet på flere personer:

 Louis Ernst (officer) (1863-1947) – dansk officer (Louis Jacob Marius Ernst)
 Louis Ernst (sagfører) (1885-1977) – dansk overretssagfører
Tromsøysundtunnelen

Tromsøysundtunnelen er en undersøisk vejtunnel på europavej E8 i Tromsø kommune i Troms og Finnmark. Tunnelen går under Tromsøysundet mellem Tomasjorda på fastlandet og Breivika på Tromsøya. Tunnelen har to løb hvor T2 er 3.500 og T1 er 3.386 meter lange. Den når 102 meter under havet, og største stigning er 8,2 %. Tromsøysundtunnelen blev åbnet i 1994. Den gav bedre trafikkapacitet over (under) Tromsøysundet efter at kapaciteten over Tromsøbroen blev for lille.

Tromsøysundtunnelen var Norges eneste undersøiske tunnel med to løb i 16 år før Knappetunnelen og Bjørvikatunnelen blev åbnet i 2010. Det er ikke tilladt for fodgængere at færdes i Tromsøysundtunnelen.

I 2010 fik tunnelen nye vejskilte med lys i som viser fartgrænserne, dette blev gjort for at gøre det lettere og se dem selv om der lægger sig sod på skiltene.

I 2012 fik tunnelen automatisk trafikkontrol (fotobokse) med gennemsnittsmåling.

Se også 
 Kvalsundtunnelen
 Ryatunnelen

Broer i området 
 Tromsøbroen
 Sandnessundbroen
 Håkøybroen

Eksterne kilder/henvisninger 

øysundtunnelen
Tunneler i Norge
Tunnelen
Tromsøysundet

Tromsøysundet er et 11 km langt sund i Tromsø kommune i Troms og Finnmark fylke i Norge.
Sundet skiller Tromsøya fra fastlandssiden af Tromsø by. Bredden er 3 km længst i nord, og smalner ind til omkring 600 meter mellem Tromsø centrum og Storsteinnes i Tromsdalen. Sundet krydses af to vejforbindelser: Tromsøbroen og Tromsøysundtunnelen.

Fjorde i Troms og Finnmark
Sundet
Farvande i Norge
Karolinerne

Karolinerne (af Carolus, latiniseret form af navnet Karl, svensk karolinerna) er betegnelsen på Karl XII af Sveriges soldater, der spillede en stor rolle under den Store Nordiske Krig. Han regerede 1697 til 1718. I norsk sammenhæng menes ofte specifikt den svenske armé anført af Carl Gustaf Armfeldt, som under tilbagetoget efter Karl XII's død blev overrumplet af uvejr i Tydalsfjeldene, se Karolinernes dødsmarch.

Se også
 Karolinsk tid

Den Store Nordiske Krig
Sverige
Valsning

Valsning er en plastisk bearbejdning af et materiale. Emnet passerer gennem to eller flere roterende valser hvorved længde, tykkelse og bredde kan ændres samtidig med at dets indre struktur forandres.

Inden for metalindustrien er valsning den dominerende bearbejdningsproces ved fremstilling af en række produkter, for eksempel stænger, tråd, plader og båndmetal. Valsning kan også anvendes ved bearbejdning af plast, glas, tekstiler, fødevarer og papir og kaldes da undertiden kalandrering.

Eksterne henvisninger 

 

Teknologi
Gryn
Kalander

En kalander (af græsk κύλινδρος, kylindros, 'cylinder') er et valseværk med flere valser som kan være monteret over hinanden, og som har været brugt i papir-, plast-, gummi- og tekstilindustrien. 
Hensigten kan være at udjævne, præge eller imprægnere materialet i en kalandreringsproces.

Kilder 
 Kalander hos Store norske leksikon (med fri licens)

Eksterne henvisninger 
 En fyldigere artikel om kalandrering hos Snl.no
 Artiklen  har et afsnit om kalandrering

Teknologi
Det Sikkerheds- og Nedrustningspolitiske Udvalg

Det Sikkerheds- og Nedrustningspolitiske Udvalg, kaldet (SNU), blev nedsat af Anker Jørgensens fjerde regering i 1980 med det angivelige formål at styrke den danske forskning i sikkerhedspolitiske spørgsmål og styrke den offentlige debat om nedrustnings- og skikkerhedsspørgsmål. Udvalget virkede således, da Den første Schlüter-regering ("Firkløverregeringen") af Folketingets flertal blev pålagt at tage afstand fra væsentlige NATO-beslutninger, herunder især den kontroversielle Dobbeltbeslutning. Også i debatten om Norden som Atomvåbenfri Zone var udvalget involveret. Efter den kolde krigs afslutning ændredes den sikkerhedspolitiske dagsorden og udvalget blev nedlagt i 1995 og sammenlagt med Dansk Udenrigspolitisk Institut.

Udvalgets medlemmer blev udpeget for en treårig periode med virkning fra januar 1981. Pressen blev repræsenteret med tre journalister. Udenrigsminister Uffe Ellemann-Jensen (V) udskiftede i december 1983 flere medlemmer af SNU og nedlagde pressens repræsentation i udvalget.

1981-82 var cand.scient.pol., lektor Ib Faurby SNU's første sekretariatschef, og han blev efterfulgt af Svend Aage Christensen.

Også Politikens senere chefredaktør Tøger Seidenfaden var ansat i sekretariatet (1984-85).

Ifølge tidligere PET-chef Ole Stig Andersen var ét af udvalgets medlemmer, Jørgen Dragsdahl, påvirkningsagent for KGB og den direkte anledning til, at klassificeret materiale blev hemmeligholdt for medlemmerne af SNU, mens Dragsdahl deltog i SNU's møder.

Medlemmer 
Blandt medlemmerne har været:

 1981-1983: Michael H. Clemmesen, major (medlem af formandsskabet 1981-83)
 1981-1983: Jørgen Dragsdahl, journalist
 1981-1983: Gustav Skjold Mellbin, ambassadør (formand 1981-83)
 1981-1989: Jens Thomsen, nationalbankdirektør
 1981-1994: Henning Gottlieb, kommitteret (formand 1988-94)
 1981-1995: Bertel Heurlin, professor (medlem af formandskabet)
 1981-1995: Bent Jensen, professor
 1981-1995: Nikolaj Petersen, professor (medlem af formandskabet 1985-95)
 1982-1995: Peter Duetoft, folketingsmedlem
 1984-1986: Steen Søndergaard Jensen, major (medlem af formandskabet)
 1986-1995: Birthe Rønn Hornbech, folketingsmedlem
 1988-1989: Tom Behnke, folketingsmedlem
 1990-1995: Henrik Fugmann, kontorchef
 1991-1994: Niels Ahlmann-Ohlsen, folketingsmedlem
 1993-1995: Søren Mørch, professor
 1994-1995: Henning Gjellerod, folketingsmedlem (næstformand)
 1994-1995: Niels-Jørgen Nehring, (formand 1994-95)
Årstal mangler:
 ?: Morten Kelstrup, professor
 ?: Mette Skak, lektor
 ?: Per Breindahl, journalist

Henvisninger

Litteratur 
 Olaf Olsen (red): Gyldendal og Politikens Danmarkshistorie, bind 15 (1970-1990) af Ole Karup Pedersen, København 1991. 

International politik
Danmarks udenrigspolitik
Danmark under den kolde krig
Etableret i 1980
Ophørt i 1995